stanford-oval/wikipedia huggingface dataset:
ניזה: לב הטירוף
הערות שוליים

↑  "Nise: The Heart of Madness (Nise: O Coração da Loucura) (2017)". Rotten Tomatoes. Fandango. נבדק ב-7 באוגוסט 2017. {{cite web}}:  (עזרה)
↑  Genzlinger, Neil (27 באפריל 2017). "Review: 'Nise', the Therapist Who Resisted Lobotomies". The New York Times. נבדק ב-7 באוגוסט 2017. {{cite news}}:  (עזרה)
1 2  Erbland, Kate (26 באפריל 2017). "'NISE: The Heart of Madness' Clip Finds Beauty in Chaos in New Historical Drama". IndieWire. נבדק ב-7 באוגוסט 2017. {{cite web}}:  (עזרה)
1 2  Brzeski, Patrick (31 באוקטובר 2015). "Tokyo Film Festival: Brazilian Drama 'Nise' Wins Grand Prix". The Hollywood Reporter. נבדק ב-7 באוגוסט 2017. {{cite news}}:  (עזרה)
↑  Gonçalves, Anderson (21 באפריל 2016). ""Nise - O Coração da Loucura" retrata a psiquiatra que descobriu gênios" ["Nise - The Heart of Madness" portrays the psychiatrist who discovered geniuses]. Gazeta do Povo (בפורטוגזית). GRPcom. נבדק ב-7 באוגוסט 2017. {{cite web}}:  (עזרה)
↑  Hopewell, John (15 במאי 2016). "Cannes: Outsider, Strand Take U.S. On 'Nise'". Variety. נבדק ב-7 באוגוסט 2017. {{cite web}}:  (עזרה)
1 2  "2016 IndieWire Critics Poll: Ernesto Diezmartinez". IndieWire. 5 בדצמבר 2016. נבדק ב-7 באוגוסט 2017. {{cite web}}:  (עזרה)
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ניזה: לב הטירוף".
מתיו אנדרווד

| --- | --- |

מתיו אנדרווד
 לידה:  23 באפריל 1990 (בן 34) פורט פירס, ארצות הברית 
 מדינה:  ארצות הברית 
 תקופת הפעילות:  מ-2004
 פרופיל ב-IMDb
 
מתיו דילון אָנדֶרווד (באנגלית: Matthew Dillon Underwood; נולד ב-23 באפריל 1990) הוא שחקן ודוגמן עבר אמריקאי שכיום מתעסק ביצירת סרטים. הוא ידוע בעיקר בשל תפקידו כלוגן ריס בסדרת הטלוויזיה של ניקלודיאון "זואי 101".
ביוגרפיה

אנדרווד נולד בפורט פירס, פלורידה, בנם של ג'רי ויין ופטרישיה אנדרווד. יש לו שני אחים; ג'ושוע וג'ייקוב ואחות אחת; רבקה.
קריירה

הקריירה שלו החלה כבר כשהיה בן חצי שנה, כאשר זכה בתחרות יופי לתינוקות ומאז החל להופיע בפרסומות שונות, בין היתר ל-AMTC ולדגני הבוקר Reese's Puffs. זמן קצר לאחר מכן הוא החל לדגמן למותגים שונים.
תפקיד המשחק הראשון שקיבל היה דיבוב בסרט ההנפשה היפני "משפחת ימאדה" משנת 1999, שיצא בגרסת דיבוב לאנגלית בשנת 2005. בשנת 2005 הוא הצטרף לצוות השחקנים של קומדיית המצבים של ניקלודיאון "זואי 101", בו גילם את לוגן ריס, תלמיד בבית הספר PCA, למשך כל 4 עונות הסדרה עד לסיומה ב-2008. בשנת 2023, חמש עשרה שנים לאחר סיום הסדרה, הוא חזר לגלם את הדמות בסרט "זואי 102".
בשנת 2009 הוא קיבל את התפקיד הראשי, מת'יו, בסרט האימה "Reality Horror Night" שיצא לאקרנים ב-31 באוקטובר של אותה שנה.
בשנת 2013 הוא ביים את הקליפ לשיר "How Could I Want More" של ג'יימי לין ספירס; אשר שיחקה לצדו ב"זואי 101".
נכון להיום, אנדרווד פרש ממשחק, ומקדיש את עצמו לבימוי סרטים קצרים. הוא מתגורר בקליבלנד, אוהיו.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2004 | The Marionette | ילד |  |
| 2005 | משפחת ימאדה | דמויות שונות | דיבוב באנגלית |
| 2006 | Damnation of Souls | חבר להקה |  |
| 2009 | Reality Horror Night | מת'יו |  |
| 2018 | Time Hoppers | קיסר | סרט קצר; גם במאי |
| 2019 | The Alien | מת'יו | סרט קצר; גם במאי ועורך |
| 2019 | The Unicorn Sisters | ג'וש | סרט קצר; גם במאי |
| 2023 | זואי 102 | לוגן ריס |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2004 | מת'וד ורד | בריון | פרק: "Pilot" |
| 2005 - 2008 | זואי 101 | לוגן ריס | תפקיד ראשי (4 עונות); 60 פרקים |
| 2006 | קספר ובית הספר לרוחות: הסרט | טאץ' | דיבוב; סרט טלוויזיה של Cartoon Network |
| 2007 | אווטאר: כשף האוויר האחרון | ילד | דיבוב; פרק: "The Headband" |
משה מלונדריש

| --- | --- |
 תקופת הפעילות:  ?–1268 
 פטירה:  1268 
 צאצאים:  חיים בן משה  אליהו מנחם מלונדריש 
 
רבי משה בן יום טוב מלונדריש (נפטר ב-1268; כונה גם "אביר העולם") היה רב פוסק הלכה ומדקדק מן הראשונים. יהודי אנגלי בן המאה השלוש-עשרה שחי ופעל בלונדון, היא לונדריש.
שלח שאלות בהלכה לר"י הזקן, וכן לרבי יחיאל מפריז.
ביוגרפיה

משפחתו הייתה אחת המשפחות הנכבדות בקרב יהודי אנגליה של ימי הביניים, רבים מבני משפחתו החזיקו בעמדות מפתח בקהילה גם בדור שלאחריו, עד גירוש יהודי אנגליה בשנת 1290. מוצא המשפחה, בניגוד לרוב המשפחות היהודיות באנגליה בתקופתה, היה מחבל הריינוס ולא מצרפת. אבי המשפחה היה רבי שמעון בן יצחק בן אבון, הנודע בשם "רבי שמעון הגדול ממגנצא"; נכד נינו, משה בן יצחק בן שמעון, היה היהודי הראשון מבני המשפחה שידוע כי התגורר באנגליה. הוא ניהל את עסקיו בבריסטול ואחר כך באוקספורד במחצית השנייה של המאה ה-12. בנו יום טוב המשיך בעסקיו אך הקדיש את רוב זמנו ללימוד תורה וחיבר ספר בשם "ספר התנאים" שאבד ועסק כנראה בהלכה ובדקדוק עברי.
כתביו

חידושיו מופיעים בקובץ "תוספות חכמי אנגליה". חיבר חיבור על כללי טעמי המקרא שנדפס בכמה מהדורות של מקראות גדולות.
כתביו > תוספות אלפסי

הרב משה יהודה בלוי ייחס לו כתיבת תוספות על הלכות הרי"ף, והדפיס על שמו מכתב יד תוספות על הרי"ף למסכתות יבמות, כתובות, גיטין וקידושין. במחקר מתנהל דיון בשאלה האם אכן כתב רבי משה תוספות על האלפס, ואם כן, האם כתב היד הזה הוא של תוספותיו, או רק מביא דברים בשמו.
צאצאיו

בנו אליהו מנחם מלונדריש נולד בלונדון או באוקספורד ונקרא כנראה על שם דודו הקדוש רבי אליהו מאורגיקא (יורק) שנרצח בפרעות ביורק בשבת הגדול של שנת 1190, ד'תתק"ן. שמו המלא היה אליהו מנחם, אך בכל ענייני המסחר שלו השתמש רק בשם אליהו (Elias).
רבי ברכיה מניקולא.
חיים בן משה
רבי יום טוב. בקובץ 'הלכות אבלות של רבי מאיר מאינגלטירא' נאמר שהתאבד בה' בסיוון, ואביו רבי משה לא התאבל עליו כדין מאבד עצמו לדעת, אך כן השתתף עם בני ישיבתו בלוויה. לאחר מכן התברר שעשה זאת כיוון שנכשל בעבודה זרה (כי ראה שד שהראה לו דמות צלב) והתאבד כדי לכפר על מעשהו.
אחד מנכדיו היה אבגרדן דילקריס שהיה הפרסביטר - כהן היהודים (אנ'), הרב הראשי הממונה מטעם השלטונות על יהדות אנגליה, האחרון שכיהן בתפקיד זה לפני גירוש יהודי אנגליה.
נוסחת פריס (שידור)

נוסחת פריס (באנגלית: Friis transmission equation) בהנדסת מערכות תקשורת, משמשת מהנדסי תקשורת לקביעת הספק המתקבל באנטנה (בתנאים אופטימליים) כאשר מאנטנת המקור נובע שידור במרחק מה בהספק ידוע מראש. הנוסחה עוצבה על ידי מהנדס התקשורת האמריקני-דני הארולד פריס בשנת 1945 כשעבד במעבדות בל.
הצורה הבסיסית של הנוסחה

בצורתה הפשוטה ביותר, נוסחת פריס היא כדלהלן:
כשישנן שתי אנטנות, יחס ההספק בכניסת אנטנת הקליטה  P_{r} להספק המשודר באנטנת השידור  P_{t} נתון ע"י: {\frac {P_{r}}{P_{t}}}=G_{t}G_{r}\left({\frac {\lambda }{4\pi R}}\right)^{2}
כאשר   G_{t} ו  G_{r} הם הגברי האנטנות (בהנחת איזוטרופיות), אורך הגל הוא  \lambda  ו   R הוא המרחק בין שתי האנטנות.
צורה נוספת של המשוואה היא:
בהנדסת מערכות רדיו נהוג לחשב באמצעות הנוסחה את הניחות בערוץ, כלומר דווקא את ההפרש ב-dB בין הספק השידור לבין הספק הקליטה; על כן, לרוב משתמשים מהנדסי רדיו בנוסחה השקולה: 

 P_{t}-P_{r}=Loss_{[dB]}=32.442-G_{t}-G_{r}+20\log _{10}(f_{[MHz]})+20\log _{10}(R_{[km]})
שבה הקבוע 32.442 מתקבל כתוצאה מציון המרחק בקילומטרים, והתדירות במגה-הרץ.
הצורות הפשוטה הזו באה לידי ביטוי כאשר התנאים האידיאלים הבאים מתקיימים:
R\gg \lambda  (כאשר  R גדול בהרבה מ  \lambda ). אם  R<\lambda  אז התוצאה שתתקבל תתן תוצאה שגויה מבחינה פיזיקלית כאשר ההספק המתקבל גדול יותר מההספק המשודר.
האנטנות הן ללא חיץ ביניהן ואין רב נתיב.
P_{r} הוא ההספק המתקבל באנטנת הקליטה. יש הפסדים בכבלים של האנטנה ובמחברים. יתרה מכך, ההספק בכניסה לאנטנה יועבר במלואו אל קו התמסורת של האנטנה כאשר יש תיאום עכבות.
P_{t} הוא ההספק המשודר מאנטנת השידור. יש הפסדים בכבלים של האנטנה ובמחברים. יתרה מכך, ההספק במוצא האנטנה יועבר במלואו אל התווך החופשי בין שתי האנטנות כאשר יש תיאום עכבות.
האנטנות מכוונות ומקוטבות כראוי.
שינויים בנוסחה הבסיסית

האפקט של חוסר תיאום העכבות, חוסר כוונון האנטנות והקיטוב וספיגה של הספק יכולים להיכלל על ידי הוספת איבר נוסף לנוסחה; לדוגמה:
כאשר
G_{t}(\theta _{t},\phi _{t}) הוא ההגבר של אנטנת השידור בכיוון  (\theta _{t},\phi _{t}) שהיא "רואה" את אנטנת הקליטה.
G_{r}(\theta _{r},\phi _{r}) הוא ההגבר של אנטנת הקליטה בכיוון  (\theta _{r},\phi _{r})  שהיא "רואה" את אנטנת השידור.
\Gamma _{t} ו  \Gamma _{r} הם מקדמי ההחזרה של אנטנות השידור והקליטה.
\mathbf {a} _{t} ו  \mathbf {a} _{r} הם וקטורי הקיטוב של אנטנות השידור והקליטה.
\alpha  הוא מקדם הספיגה.
נוסחת סטירלינג

עבור  x גדול,  \ln(x!) מתקרב ל- x\ln(x)-x
נוסחת סטירלינג (על שם המתמטיקאי הסקוטי ג'יימס סטירלינג) היא קירוב מתמטי לערך של  n! (במילים:  n עצרת) עבור ערכים גדולים של  n.
 n!\sim {\sqrt {2\pi n}}\left({\frac {n}{e}}\right)^{n}
זוהי נוסחה אסימפטוטית בשימוש בסימון אסימפטוטי, ופירושה שבגבול היחס שואף ל-1:
כתוצאה מכך (כפי שיפורט להלן)  \ln(n!)\approx n\ln(n)-n.
בגרסה כללית יותר, הנוסחה נותנת הערכה לפונקציית גמא המהווה הרחבה של פונקציית העצרת:  \Gamma (n+1)=n!.
משפט: קיימת פונקציה ממשית  \eta :(0,\infty )\to \mathbb {R}  המקיימת:  \Gamma (x)={\sqrt {2\pi }}x^{x-0.5}e^{-x}e^{\eta (x)}\qquad 0<\eta (x)<{\frac {1}{12x}}
עבור  n-ים גדולים  e^{\eta (n)}\approx 1 ולכן  \Gamma (n)=(n-1)!\approx {\sqrt {2\pi }}n^{n-1/2}e^{-n}. כפל שני האגפים ב- n יתן את הנוסחה ל- n!.
פיתוח הנוסחה מתבסס על פיתוח אסימפטוטי לטור של האינטגרל המגדיר את פונקציית גמא והפיכתו לאינטגרל של גאוסיאן כפול תיקונים מסדרים שונים.
הוכחה אסימפטוטית

הצדקה אסימפטוטית לקירוב סטירלינג עוברת דרך ההוכחה כי  \ln(n!)\approx n\ln(n)-n.
נפתח את הביטוי  \ln(n!):
כאשר את המעבר מצד שמאל של המשוואה עשינו בעזרת הגדרת העצרת. את השוויון השני קיבלנו בעזרת חוקי הלוגריתמים. את הקירוב קיבלנו בעזרת סכום דארבו עליון. כל המעברים האלה נכונים מבחינה מתמטית גם עבור  \lim _{n\to \infty }\ln(n!) ולכן  \ln(n!)\in \Theta (n\ln(n)).
לוגריתם העצרת אינו שווה במדויק לערך האינטגרל שחושב קודם, וכדי להגיע לצורה המדויקת של נוסחת סטירלינג יש להעריך את האינטגרל בעזרת קירוב מסדר גבוה יותר. את האינטגרל ניתן לקרב בעזרת כלל הטרפז הנובע מנוסחת אוילר-מקלורן – נחלק את השטח מתחת לגרף של  \ln(x) בתחום  [1,n] ל- n-1 טרפזים בעלי רוחב 1 וגבהים  \ln(k),\ln(k+1), וכך נוכל לקרב את האינטגרל על ידי הסכום:
שכן כל האיברים בסכום פרט לאיבר הראשון והאחרון מופיעים פעמיים (בעוד האיבר הראשון הוא  \ln(1)=0). מכאן הדרך לקירוב סטירלינג ישירה:
כאשר השמטנו את הקבוע 1 שהופיע בערך המדויק של האינטגרל המסוים משום שהוא לא תורם להתנהגות האסימפטוטית של  n!, אלא נכנס למעשה בחישוב הקבוע  {\sqrt {2\pi }} (שאינו מובא כאן), כך שמקבלים בסופו של דבר:
היסטוריה

הנוסחה התגלתה לראשונה על ידי אברהם דה מואבר בצורה:
דה מואבר נתן קירוב רציונלי לערך הלוגריתם הטבעי של הקבוע. תרומתו של סטירלינג הייתה להראות שהקבוע שווה במדויק ל- {\sqrt {2\pi }}.
משפט רך

משפט רך הוא שם כללי למגוון כלים משפטיים במשפט הבינלאומי שאינם בעלי תוקף מחייב כשלעצמם. תכונה זו של המשפט הרך מסבירה את השימוש הנרחב בו במסגרת המשפט הבינלאומי, שכן בהינתן מאפיין זה, התנגדותן של מדינות לשימוש בו פחותה. על אף האמור, משפט רך עדיין נחשב ככלי אפקטיבי לביצוע רגולציה ולהכוונת התנהגות הפרט.
התפתחות ועיצוב המשפט הרך

נהוג לייחס את עלייתו של המשפט הרך לתופעת הגלובליזציה. ככל שנוצרו שווקים והשפעות חיצוניות, וכלל שסחורה החלה לחצות גבולות, כך הלכו וגברו לחצים להסדרה ביורוקרטית. עקב הקשיים האינהרנטיים הכרוכים בהעברת נורמה משפטית מחייבת בזירה הבינלאומית, החל שימוש בסטנדרטים ממשלתיים, אשר בהמשך התפתחו לכדי משפט רך.
תחילה, המשפט הרך עסק בעניינים בינלאומיים מסורתיים – בריתות צבאיות, מעמדם של זרים ויחסים דיפלומטיים, והוא הוסדר על ידי שחקנים מסורתיים מהרשויות המבצעות של מדינות. החל משנות ה-70, משפט רך הפך לנפוץ יותר, והיום הוא עוסק גם בתחומי המשפט הקלאסי הפנים-מדינתי – רגולציה פיננסית, אכיפת החוק, הגנת הצרכן ועוד.
הגדרת המשפט הרך

המונח הגנרי "משפט רך" כולל מגוון של כלים משפטיים בעלי אופי שונה, כך שלא ניתן להגדירו באופן מדויק. בהסתכלות רחבה, אפשר לומר שמשפט רך הוא הוראות נורמטיביות, המעוגנות במקורות בלתי-מחייבים. לכן, עיקר הספרות בנושא מתייחסת למקורות הנחשבים כמשפט רך. מקורות אלה נעים על מנעד רחב, הנע בין אמנות, המטילות חובות בצורה עדינה (משפט רך סטטוטורי), להחלטות וקודי התנהגות שאינם מחייבים (משפט רך שאינו סטטוטורי) ועד להצהרות של יחידים, כל עוד מטרתם היא התווית עקרונות בינלאומיים. עם זאת – מלבד היותו בלתי-מחייב – חשוב לציין מאפיין אחד משותף והוא עצם היותו חוק כתוב.
הגדרת המשפט הרך > מקורות המשפט הרך

לרוב, המקורות כוללים כללי התנהגות, עקרונות, קודים של אתיקה, מוסכמות, חוזרים והנחיות פנימיות. כך, נוצר ספקטרום של "משפט רך", כאשר כל מקור מטיל חבות במידה שונה. בהקשר של משפט בינלאומי פומבי, נהוג להוסיף לרשימת המקורות הצהרות מדיניות, קודים של התנהגות וכן הצהרות של ארגונים בינלאומיים, כל עוד הם קובעים סטנדרט ההתנהגותי.
הגדרת המשפט הרך > הבחנה בין "משפט רך" ל"משפט קשה"

הביטוי "משפט קשה" מתייחס לחקיקה מחייבת. הדעה הרווחת היא שהמשפט הרך מייצר התחייבות מוסרית או פוליטית מצד המדינה. כלומר, עיקר ההבדל בין השניים נעוץ באלמנט האכיפה. בזירה הבינלאומית, ניתן לומר שחוק קשה כולל מנהגים ואמנות, שכן אלה מהווים מקורות בינלאומיים מחייבים, המסדירים יחסים בין מדינות וישויות בינלאומיות. בזירה הפנים-מדינתית, על אף היותו כלי רגולטורי, המשפט הרך נבדל מחוקים ותקנות בכך שהוא נוצר ללא הסמכה מפורשת של הרשות המחוקקת. בנוסף, נהוג לראות מדיניות ממשלתית כדרך יישום של משפט רך, כל עוד היא מסדירה התנהגות של פרטים.
השימוש במשפט הרך

כאמור, המאפיין העיקרי של המשפט הרך הוא היותו בלתי-מחייב. אפיון זה אינו מוטעה אך עלול להטעות, כיוון שדברים אלה נכונים רק לטווח הקצר. בכך טמון יתרונו הגדול – שחקני הרשות המבצעת מעדיפים להשתמש במשפט רך על פני אמנות, שכן מקור זה מביע מחויבות בצורה פחותה. שינוי הנורמה והגדרתה מחדש נעשים, פעמים רבות, בצורה פשוטה, על ידי ניהול משא ומתן של הצדדים, מה שמפחית פגיעה במוניטין המדינה, ולמעשה מהווה תמריץ להסכמה על נורמות מהותיות מחייבות יותר.
למרות שלמשפט הרך אין אפקט מחייב כשלעצמו, הוא נתפס כבעל אפקט שכזה לטווח הארוך, היות שבאופן לא ישיר, הכלים של המשפט הרך משפיעים על התנהגותן של מדינות. תהליך זה נקרא "הקשחת המשפט הרך", ומשמעותו היא עיצוב נורמות מחייבות.
השימוש במשפט הרך > בזירה הבינלאומית

במשפט הבינלאומי, המשפט רך עשוי לשמש ככלי לעיצוב נורמות מחייבות על דרך של אמנה או מנהג. כך למשל, הצהרה עשויה להוות שלב ראשון לקראת תהליך של ניסוח אמנה מחייבת. האמנה בסופו של דבר, תעגן את העקרונות שהותוו בהצהרה. דרך נוספת היא הסכמים שאינם מחייבים – אלה נעשים במטרה להשפיע באופן ישיר על הפרקטיקה הנוהגת במדינה. ככל שהם משיגים את מטרתם, ההסכם הופך להיות דין מנהגי מחייב.
ניתן לראות מקרים רבים של שימוש במשפט הרך בזירה הבינלאומית. הדוגמה המרכזית היא ההכרזה לכל באי עולם בדבר זכויות אדם. ההכרזה אומצה על ידי העצרת הכללית של האו"ם כהחלטה הצהרתית שאינה מחייבת. כיום, ההכרזה מהווה את הבסיס לרוב הקודיפיקציה שנחקקה לאחר 1945 בנושא – הן ברמה המדינתית כמודל והרשאה לחוקות, חוקים וקווי מדיניות הנוגעים לזכויות אדם, והן בקהילה הבינלאומית כבסיס לאמנות זכויות האדם. יש אף הטוענים כי ההצהרה מעגנת דין מנהגי. דוגמה נוספת לכך היא האיחוד האירופי, אשר מבצע רגולציה באמצעות כלים מחייבים כאמנות ורפורמות, כמו גם על ידי משפט רך בדרך של המלצות, פרסום דעות, הודעות והנחיות מטעם הנציבות האירופית. כך, ביהמ"ש העליון של האיחוד האירופי מאמץ המלצות של הנציבות, על אף שאינן מחייבות. בפרשת "גרימלדי" משנת 1989, וכן בהחלטה משנת 2001, ביהמ"ש אימץ את מקורות המשפט הרך כחלק קוהרנטי מהמשפט המחייב. למעלה מכך, בשני העשורים האחרונים, ניתן לראות עליה בהכרה ובשימוש של בתי-המשפט האירופאים בכלים מן המשפט הרך.
השימוש במשפט הרך > בזירה הפנים-מדינתית: משפט רך כהסכם בין-מדינתי

על אף הזיקה הטבעית למשפט הבינלאומי, לאחרונה ניתן לראות את הטמעת המשפט הרך ושימושיו בזירה המדינתית. זאת, באמצעות שימוש בהסכם בין-מדינתי כמקור משפט רך. השפעת ההסכם בתוך המדינה נעשית על ידי שני שלבים: השלב הראשון בתהליך הוא חתימה על הסכם כזה. באמצעות משא ומתן, נציגי מדינות קובעים סטנדרטים אחידים ואף מתאמים את צורת אכיפתם. בשלב הבא, אותן נורמות נקלטות במערכת המשפט הפנים-מדינתית ומיושמות באמצעות הגופים המנהלתיים. כך, בניגוד לחקיקה ראשית ולחקיקת משנה, המשפט הרך נוצר על ידי שחקן מהרשות המבצעת, וככזה, הוא אינו כפוף להגבלות החקיקה הפנים-מדינתיות. בפועל, המשפט הרך מעניק משמעות פרשנית לחקיקה הפנימית הקיימת, וכתוצר לוואי מהווה כלי יעיל להגבלת הרשות השופטת.
כמו כן, המשפט הרך הוא כלי רגולטורי, אשר מטרתו העיקרית היא הכוונת התנהגות הפרט בתוך המדינה. יצירת המשפט הרך נעשית על ידי שחקן מהרשות המבצעת, כך שבניגוד לחקיקה ראשית ומשנית, המשפט הרך איננו כפוף להגבלות החקיקה הפנים-מדינתיות. מכאן, שניתן לשנותו בכל עת – על פי רצון.
ראו גם

מקורות המשפט הבינלאומי הפומבי
העצרת הכללית של האומות המאוחדות
יחסים בילטרליים
בית הדין לצדק של האיחוד האירופי
לקריאה נוספת

LEGOTUTTE STEPHIANE, TRACING THE ROLES OF LAW IN HUMAN RIGHT (1st ed. 2016).
Stefan Ohana, Soft Law and the Enforcement of EU Law, in THE ENFORCEMENT OF EU LAW AND VALUES: ENSURING MEMBER STATES' COMPLIANCE (Andras Jakab and Dimitry Kochenov eds., 2017).
Cihangir Nagihan, The Role of Soft Law and the Interplay Between Soft Law and Hard Law in the Context of International Human Right, 8 L. & JUSTICE REV. 201–219 (2017).
Cerone John, A Taxonomy of Soft Law: Stipulating a Definition, in TRACING THE ROLES OF SOFT LAW IN HUMAN RIGHTS (Stéphanie Lagoutte at al eds., 2016).
Long Debra & Murray Rachel, The Role and Use of Soft Law Instruments in the African Human Rights System, in TRACING THE ROLES OF SOFT LAW IN HUMAN RIGHTS (Stéphanie Lagoutte at al eds., 2016).
הערות שוליים

1 2 3 4 5 6 7  SOFT LAW AND PUBLIC AUTHORITIES: REMEDIES AND REFORM, WEEKS, GREG, 2016
1 2 3 4  Galbraith; Zaring, "Soft Law as Foreign Relations Law", 99 CORNELL L. REV
1 2  Olivier, Michele, The Relevance of "Soft Law" as a Source of international Human Rights, COMP. & INT'L L. J. S. AFRICA
1 2  "Soft Law - International Law - Oxford Bibliographies - obo" (באנגלית). נבדק ב-2018-01-29.
↑  US Legal, Inc., Soft Law Law and Legal Definition | USLegal, Inc., definitions.uslegal.com (באנגלית)
1 2  Invaluable Role of Soft Law, Unesco.de (בגרמנית)
↑  C-322/88 - Grimaldi v Fonds des maladies professionnelles
↑  Paris, HEC. "European Law: The Impact of Soft Law on the Courts". HEC Paris. נבדק ב-2018-01-29.
↑  Stefan, O. Andrea, European Competition Soft Law in European Courts: A Matter of Hard Principles?, EU. L. J., 2008
| --- | --- |
בקרת זהויות :  NLI: 987007544615605171  BnF: cb15768902d (data)  LCCN: sh2006000884 
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "משפט רך".
מרקוס סקריבנר

| --- | --- |

 לידה:  7 בינואר 2000 (בן 24) לוס אנג'לס, ארצות הברית 
 מדינה:  ארצות הברית 
 תקופת הפעילות:  מ-2010 
 פרופיל ב-IMDb
 
מרקוס סקריבנר (באנגלית: Marcus Scribner; נולד ב-7 בינואר 2000) הוא שחקן ומדבב אמריקאי.
ראשית חייו

הוא החל ללמוד משחק בגיל שבע. הוא לקח שיעורי משחק בסופי שבוע. מאוחר יותר הודה סקריבנר כי באותה תקופה הוא פחד להיפצע. למרות זאת, הוא נהנה מספורט כמו כדורסל ולקרוס וגם אוהב משחקי וידאו. סקריבנר החל לנגן בקלרינט בכיתה ה'. אף על פי שסקריבנר החל ללמוד בתיכון ציבורי בשנת 2014, בתחילת 2015 הוא למד בחינוך ביתי כדי להתאים את לוח הזמנים להופעותיו בתחום המשחק.
קריירה

כשהיה בן 10 שנים, לוהק לתפקיד אורח בסדרת הטלוויזיה "קאסל". הוא הופיע בפרקים של הסדרה "הבחורה החדשה" של רשת פוקס, ובסדרה "להקת חתונות" ו-"וונדל ויני" של ניקלודיאון.
בגיל 14, קיבל את התפקיד הגדול הראשון שלו כאשר לוהק לתפקיד אנדרה ג'ונסון ג'וניור בסיטקום של רשת ABC, "שחור-כזה" לצד אנתוני אנדרסון, טרייסי אליס רוס, לורנס פישבורן וג'ניפר לואיס. סקריבנר למעשה קיבל את התפקיד במקום בנו של אנדרסון. סקריבנר היה בן 13 כשנבחן לראשונה לסדרה ובגיל 14 כשצולם הפיילוט. סקריבנר קיבל מועמדות לפרס NAACP Image לשחקן המשנה המצטיין בקומדיה על גילומו של ג'וניור בעונה הראשונה.
בשנת 2015, נתן את קולו לסרט האנימציה "הדינוזאור הטוב" של פיקסאר. הוא דיבב את קולו של באק. בשנת 2016 החל לדבב את סמאדג' בסדרת האנימציה של "בית: הרפתקאות עם טיפ ואו". מאוחר יותר באותו קיץ שיחק סקריבנרבהפקה של הקומדיה העצמאית "Alexander IRL" לצד נייתן קרס. בשנת 2018 פורסם כי סקריבנר יככב במותחן "וידוי".
משנת 2018 דיבב סקריבנר בסדרת האנימציה של נטפליקס, "שי-רה ונסיכות הכוח". בשנת 2021 לוהק סקריבנר לתפקיד בסרט הקולנוע בלילות הקיץ.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2015 | הדינוזאור הטוב | באק | דיבוב |
| 2017 | Alexander IRL | דריוס |  |
| 2020 | Confessional | גארט |  |
| 2020 | על החיים ועל המוות | קלינט |  |
| 2020 | Farewell Amor | די. ג'יי |  |
| 2021 | הבאג של רון | אלכס | דיבוב |
| 2022 | בלילות הקיץ | וואלאס |  |
| 2022 | איך לפוצץ צינור נפט | שון |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2010 | קאסל | טים ת'ורנטון | פרק: "Den of Thieves" |
| 2012 | הבחורה החדשה | טובי | פרק: "Control" |
| 2012 | להקת החתונות | בן | פרק: "Get Down on It" |
| 2013 | וונדל וויני | גרהאם | פרק: "Valentines & the Cultural Experience" |
| 2014–2022 | שחור-כזה | אנדרה ג'ונסון ג'וניור | תפקיד ראשי (8 עונות); 176 פרקים |
| 2016 | אבא אמריקאי | עובד בבית הקולנוע | דיבוב; פרק: "Garfield and Friends" |
| 2016–2017 | בית: הרפתקאות עם טיפ ואו | סמאג' | דיבוב; 7 פרקים |
| 2018–2020 | שי-רה ונסיכות הכוח | בו  | דיבוב; 49 פרקים |
| 2019–2021; 2022–הווה | בוגרת-כזה | אנדרה ג'ונסון ג'וניור | 23 פרקים |
| 2019 | מעורבת-כזה | אנדרה ג'ונסון ג'וניור | פרק: “Becoming Bow” |
| 2021–הווה | DreamWorks Dragons: The Nine Realms | דה-אנג'לו בייקר | דיבוב; 25 פרקים |
הערות שוליים

↑  Scribner, Marcus [@MarcusScribner] (6 בינואר 2018). "As you guys may or may not know tomorrow is ya boy's birthday!!!" (Tweet) (באנגלית). נבדק ב-13 בינואר 2018 – via Twitter. {{cite web}}:  (עזרה)
1 2  Chenault, Joshua (12 בדצמבר 2014). "Hollywood's Hottest New Star - Marcus Scribner". iaam.com. אורכב מ-המקור ב-14 בינואר 2018. נבדק ב-13 בינואר 2018. {{cite web}}:  (עזרה)
1 2  Metzger, Clarice (3 באוקטובר 2017). "Marcus Scribner". Wonderland. {{cite web}}:  (עזרה)
↑  Sarie (6 במרץ 2015). "EXCLUSIVE: 'BLACK-ISH' STAR MARCUS SCRIBNER HAS A CANDID CONVERSATION ABOUT LIFE AS A TEEN STAR AND FUTURE PLANS". BCK Online. נבדק ב-13 בינואר 2018. {{cite web}}:  (עזרה)
1 2  Jones, Monique (18 בדצמבר 2014). "'black-ish' star Marcus Scribner talks NAACP Image Award nomination". Entertainment Weekly. Time Inc. נבדק ב-13 בינואר 2018. {{cite web}}:  (עזרה)
↑  Bryant, Taylor (3 באוקטובר 2017). "Marcus Scribner Of 'Black-Ish' Is Making Nerds Cool Again". Nylon. Diversis Capital. נבדק ב-13 בינואר 2018. {{cite web}}:  (עזרה)
↑  Holbrook, Damian (31 באוקטובר 2017). "'black-ish' Star Marcus Scribner Is All Grown up". TV Insider. TVGM Holdings, LLC. נבדק ב-13 בינואר 2018. {{cite web}}:  (עזרה)
↑  "Meet the New Cast of Disney•Pixar's The Good Dinosaur". The Walt Disney Company. 12 ביוני 2015. נבדק ב-12 ביוני 2015. {{cite web}}:  (עזרה)
↑  "MARCUS SCRIBNER GUEST STARS ON NETFLIX SPINOFF OF DREAMWORK'S HOME". LA Management. 20 בספטמבר 2016. נבדק ב-13 בינואר 2018. {{cite web}}:  (עזרה)
↑  McNary, Dave (20 ביולי 2016). "Brent Rivera, Nathan Kress to Star in 'Alexander IRL' (EXCLUSIVE)". Variety. Penske Media Corporation. נבדק ב-13 בינואר 2018. {{cite web}}:  (עזרה)
↑  Khal (3 באוקטובר 2017). "Marcus Scribner Is Stepping Into A Senior Position on This Season of 'black-ish'". Complex. Complex Media, Inc. נבדק ב-13 בינואר 2018. {{cite web}}:  (עזרה)
↑  McNary, Dave (20 במרץ 2018). "Marcus Scribner, Paris Berelc Starring in Thriller 'Confessional'". Variety. Penske Media Corporation. נבדק ב-20 במרץ 2018. {{cite web}}:  (עזרה)
↑  Rebecca Long, ‘She-Ra’ and Catradora: If People Try to Murder You Maybe Don’t Date Them?, Observer, ‏5 בינואר 2022
1 2  N'Duka, Amanda (22 באפריל 2021). "'To All the Boys' Scribe Sofia Alvarez To Helm 'Along for the Ride' Adaptation For Netflix; Kate Bosworth, Andie MacDowell Among Cast". Deadline Hollywood. נבדק ב-22 באפריל 2021. {{cite web}}:  (עזרה)
↑  "She-Ra gets a makeover! A first look at the new Netflix series and meet the cast". Entertainment Weekly. נבדק ב-18 במאי 2018. {{cite web}}:  (עזרה)
| --- | --- |
בקרת זהויות :  LCCN: no2016107507  VIAF: 2647147270412435700009   WorldCat (עם VIAF): 2647147270412435700009
נאוטרוגלה

| נאוטרוגלה |
| --- | --- |

מיון מדעי
ממלכה:: בעלי חיים
מערכה:: פרוקי-רגליים
מחלקה:: חרקים
סדרה:: פסוקאים
תת־סדרה:: Trogiomorpha
משפחה:: Prionoglarididae
סוג:: נאוטרוגלה
שם מדעי
 Neotrogla ‏Lienhard, 2010

נאוטרוגלה (שם מדעי: Neotrogla) הוא סוג של כני עצים הידוע בזכות היפוך תפקידי הזכר והנקבה בזמן ההפריה, בו הנקבה מחדירה איבר דמוי פין לזכר ולא להפך כפי שקורה בדר"כ. הנאוטרוגלה חיים במערות יבשות, אנדמיים לברזיל וניזונים בעיקר מגואנו של עטלפים.
מינים

נכון ל-2014 ידועים המינים הבאים:
N. aurora Lienhard, 2010
N. brasiliensis Lienhard, 2010
N. curvata Lienhard & Ferreira, 2013
N. truncata Lienhard, 2010